Sammir

Brazil

Sammir sertai kelab remaja Atlético Paranaense pada 2001 ketika baru berusia 14 tahun. Beliau kemudian memasuki skuad senior pada Februari 2004 tetapi tidak membuat sebarang penampilan untuk kelab Brazil itu sehingga beliau dipinjam ke Ferroviária]].
Pada Disember 2005, Sammir sertai kelab Paulista. Beliau kemudian kembali ke Furacão pada April 2006.
Pada September 2006, Sammir sertai kelab Venda Nova dan kemudian dipinjam ke kelab São Caetano.

Dinamo Zagreb

Pada 6 November 2006, Sammir sertai Dinamo Zagreb secara pinjaman sehingga penghujung musim. Beliau membuat debut untuk kelab pada 17 Mac 2007 dalam perlawanan liga menentang Rijeka.
Pada penghujung musim, Sammir telah membuat sebelas penampilan liga dan menjaringkan satu gol. Beliau juga membuat empat penampilan di kejohanan Piala Croatia. Dalam musim pertamanya di kelab, Samir telah memenangi gelaran liga dan piala.

Musim 2007–08

Dalam musim 2007–08, beliau akhirnya dibeli secara rasmi oleh Dinamo Zagreb dengan bayaran 1.4 juta euro. Sammir bermain untuk Dinamo Zagreb dalam semua perlawanan kelab itu dalam saingan Piala UEFA dan Liga Juara-Juara Eropah. Sammir telah bermain sebanyak 38 penampilan untuk kelab dan menjaringkan lima gol pada musim keduanya di Dinamo Zagreb.

Musim 2008–09

Selepas pemindahan Luka Modrić, Sammir diberi jersi nombor 10. Beliau hanya terlepas satu perlawanan liga dan bermain sebanyak 33 perlawanan, menjaringkan lapan gol. Beliau juga membuat sebelas penampilan di kejohanan Eropah dan lima kemunculan di Piala Croatia. Jumlah keseluruhannya beliau telah membuat 44 penampilan dan menjaringkan sebelas gol.

Musim 2009–10

Pada 16 Ogos, ketika permulaan musim 2009–10, Sammir melakukan hatrik pertamanya untuk Dinamo ketika membelasah NK Osijek, 5-0. Beliau menyudahkan dua sepakan penalti dan dari sepakan percuma. Dinamo Zagreb gagal mempertahankan kejuaraan piala tetapi berjaya menjuarai liga buat kali kelima berturut-turut. Sammir telah membuat 26 penampilan dan menjaringkan lima gol. Beliau juga membuat enam penampilan di Piala Croatia dan bermain semua perlawanan Eropah. Sammir telah membuat 46 penampilan liga dan menjaringkan enam gol untuk kelab dalam jumlah keseluruhan pada musim itu.

Musim 2010–11

Pada musim 2010–11, Sammir memenangi Piala Super Croatia buat pertama kali ketika bersama Dinamo Zagreb selepas menumpaskan Hajduk Split, 1–0 hasil jaringan kapten pasukan, [[Igor Bišćan]. Sammir telah menjaringkan 17 gol daripada 28 penampilan liga. Di pentas Eropah, beliau telah menjaringkan tujuh gol daripada 12 perlawanan Eropah.

Musim 2011–12

Pada musim 2011–2012, beliau menjaringkan dua gol ketika pasukannya menang 4–1 ke atas Malmö FF dalam perlawanan pertama play-off Liga Juara-Juara. Beliau telah menjaringkan lapan gol daripada 32 penampilan dalam semua kejohanan.

Musim 2012–13

Dalam musim 2012–2013, beliau bermain dalam setiap perlawanna kelayakan Liga Juara-Juara kecuali perlawanan pelawat menentang NK Maribor. Pada Mei 2011, beliau telah berparti beberapa hari sebelum perlawanan, kemudian beliau dan Jerko Leko telah digantung oleh jurulatih Ante Čačić. Beliau kemudian meminta maaf akibat kesalahannya itu dan beliau sertai semula kelab. Beliau kemudian bermain kesemua perlawanan Dinamo Zagreb di peringkat kumpulan Liga Juara-Juara UEFA 2012-13.

Getafe

Pada 31 Januari 2014, Sammir telah menandatangani kontrak tiga tahun setengah bersama kelab La Liga, Getafe CF. Beliau membuat debut La Liga pada 1 Mac ketika seri 0-0 menentang Espanyol. Pada 24 Ogos 2014, beliau menjaringkan gol pertamanya untuk pasukan Azulones tetapi pasukannya tewas 3-1 kepada Celta de Vigo.

Kerjaya antarabangsa

Selepas bermain untuk pasukan bawah-17 dan bawah-18 Brazil, Sammir tekad untuk bermain bersama pasukan kebangsaan Croatia selepas memiliki pasport Croatia.
Pada 27 September 2012, Sammir telah dipanggil untuk sertai pasukan Croatia menentang Wales dan Macedonia. Beliau membuat debut untuk Croatia pada 12 Oktober 2012 ketika menggantikan Nikica Jelavić pada minit ke-65 menentang Macedonia, Croatia menang 2-1.
Beliau telah dimasukkan dalam skuad Croatia yang beraksi di Piala Dunia FIFA 2014 yang dianjurkan oleh negara tanah airnya, Brazil. Beliau memasuki pasukan Croatia bersama satu lagi pemain kelahiran Brazil, Eduardo da Silva. Sammir membuat debut Piala Dunia ketika pasukannya menang selesa 4–0 ke atas Cameroon. Beliau hanya bermain selama 72 minit sebelum digantikan oleh Mateo Kovačić.